SET เช้านี้แกว่งไซด์เวย์-อิงพักฐาน กังวลโควิดระบาด-ใกล้วันหยุดยาว
SET เช้านี้แกว่งไซด์เวย์-อิงพักฐาน กังวลโควิดระบาด-ใกล้วันหยุดยาว
SET เช้านี้แกว่งไซด์เวย์-อิงพักฐาน กังวลโควิดระบาด-ใกล้วันหยุดยาว
8 ธ.ค. 2563

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดว่าจะแกว่งไซด์แวย์ในลักษณะแกว่งพักฐาน คล้ายคลึงกับตลาดหุ้นทั่วโลก จากความกังวลการแพร่ระบาดไวรัสโควิด-19 ในสหรัฐ จนต้องมีการใช้มาตรการควบคุมการแพร่ระบาดในบางรัฐของสหรัฐ ส่วนในไทยก็ถือว่ายังควบคุมการแพร่ระบาดไวรัสโควิด-19 ได้ในเกณฑ์ที่ดีมาก และ Fund Flow ยังไหลเข้าอยู่
นอกจากนี้ วันนี้ให้ติดตามการประชุมคณะรัฐมนตรี (ครม.) จะมีการพิจารณาเรื่องขยายเวลาโครงการไทยเที่ยวด้วยกัน และโครงการคนละครึ่ง เฟส 2 อย่างไรก็ดี วอลุ่มเทรดอาจแผ่วลงหลังจากที่ตลาดบ้านเราจะเปิดทำการแค่ 2 วันในสัปดาห์นี้
อย่างไรก็ดี สัปดาห์นี้ให้ติดตามการประชุมธนาคารกลางยุโรป (ECB) ซึ่งก็คาดว่าจะคงอัตราดอกเบี้ย พร้อมให้แนวรับ 1,445-1,440 จุด ส่วนแนวต้าน 1,454-1,460 จุด
 